Urmareste Modifică dimensiunea fontului: Play

Bucureşti, 4 feb /Agerpres/ - 12 persoane au fost reţinute în urma percheziţiilor efectuate marţi de poliţiştii din cadrul IPJ Ilfov în dosarul de evaziune fiscală şi spălare de bani la care prejudiciul cauzat bugetului de stat este estimat la 100 de milioane de dolari, potrivit unui comunicat al IPJ Ilfov.



Cercetările sunt continuate sub aspectul săvârşirii infracţiunilor de evaziune fiscală şi spălare de bani.



30 de persoane au fost conduse la audieri, iar dintre acestea 12 au fost reţinute de procurori. La acţiune au participat peste 150 de poliţişti din cadrul unităţii centrale şi teritoriale ale IPJ Ilfov şi luptători ai Serviciului pentru Intervenţii şi Acţiuni Speciale.



În continuarea stabilirii activităţilor infracţionale, poliţiştii au prins în flagrant delict doi reprezentanţi ai unor societăţi care depuneau 300.000 de dolari la o unitate bancară, bani ce proveneau din activităţi ilicite şi care urmau să ajungă în China.



Acţiunea a beneficiat de suportul de specialitate al Direcţiei Operaţiuni Speciale din cadrul Inspectoratului General al Poliţiei Române. AGERPRES/(AS - autor: Daniel Alexandru Florea, editor: Mihai Simionescu)